Broj: 10-230-11/3-2017. Zagreb, 14. srpnja 2017.

JAVNO PODUZEĆE

"NARODNE NOVINE"

Savski gaj, XIII. put br. 6

10020 Z A G R E B

e-mail: [oglasi@nn.hr](mailto:oglasi@nn.hr)

Molimo da u "Narodnim novinama" objavite tekst natječaja koji Vam dostavljamo u prilogu.

Račun izvolite dostaviti na Hrvatsku akademiju znanosti i umjetnosti, Zagreb, Trg Nikole Šubića Zrinskog 11.

S poštovanjem,

T A J N I K

Marina Štancl, dipl. iur.

Prilog:

- kao u tekstu

Obavijest:

- Financijsko-ekonomski odjel

- gđa Gorka Radočaj, zbog prijevoda na engleski jezik radi objave na EURAXESS portalu

- gđa Dušanka Torbica, za Akademijinu web stranicu i EURAXESS portal

DB/db

Hrvatska akademija znanosti i umjetnosti, Zagreb, Trg Nikole Šubića Zrinskog 11, na temelju suglasnosti Ministarstva znanosti i obrazovanja RH pod posl. br. KLASA: 640-02/17-04/0010, URBROJ: 533-19-17-0002, od 5. srpnja 2017. raspisuje

# N A T J E Č A J

**za izbor jednog doktoranda u suradničkom zvanju i na radnom mjestu asistenta**, za **znanstveno polje arheologije** u području **humanističkih znanosti,** u Zavodu za povijesne i društvene znanosti Hrvatske akademije znanosti i umjetnosti u Rijeci s Područnom jedinicom u Puli, u radnom odnosuna određeno vrijeme od 5 godina, uz uvjet probnog rada u trajanju od 6 mjeseci.

Uvjeti za izbor propisani su Zakonom o znanstvenoj djelatnosti i visokom obrazovanju (NN 123/03., 105/04., 174/04., 2/07., 46/07., 45/09., 63/11., 94/13., 139/13., 101/14. i 60/15.).

**Posebni uvjeti**:

- sveučilišni diplomski studij arheologije;

- upisan poslijediplomski doktorski studij arheologije;

- najmanje 3 godine radnog iskustva u struci;

- objavljeni znanstveni i stručni radovi;

- poznavanje jednog svjetskog jezika;

- poznavanje rada na računalu;

- probni rad 6 mjeseci.

**Prijavi treba priložiti**:

1. presliku diplome;
2. potvrdu o upisanom poslijediplomskom doktorskom studiju;
3. dokaz o radnom iskustvu;
4. popis objavljenih znanstvenih i stručnih radova i sudjelovanja na znanstvenim skupovima/radionicama;

5. dokaz o poznavanju stranog jezika i rada na računalu;

1. životopis s preslikom domovnice i rodnog lista ili dokaz o državljanstvu neke druge države;
2. presliku uvjerenja o nekažnjavanju, ne stariju od 6 mjeseci.

Strani državljani moraju priložiti dokaz o znanju hrvatskoga jezika (razina C 2) prema Zajedničkom europskom referentnom okviru za jezike te rješenje o priznavanju inozemne visokoškolske kvalifikacije izdano od Agencije za znanost i visoko obrazovanje.

Prijava se podnosi u roku od 30 (trideset) dana od dana objavljivanja natječaja. Prijave se dostavljaju na gornju adresu, s naznakom: Personalnoj službi - za natječaj za izbor na radno mjesto (navesti koje).

Nepotpune i nepravodobne prijave neće se razmatrati.

Prijave mogu podnositi osobe oba spola.

Hrvatska akademija

znanosti i umjetnosti

Zagreb